हसन खां मेवाती
हसन खां मेवाती (मृत्यु: 17 मार्च, 1527) मेवात के मुसलमान राजपूत शासक थे। हसन खाँ मेवात के पिछले शासक, अलावल खाँ के पुत्र थे, और राजा नाहर खान मेवाती के वंशज थे , जो 14वीं शताब्दी में मेवात के वली थे। उनके वंश ने लगभग 200 वर्षों तक मेवात राज्य पर शासन किया था। खानवा की लड़ाई में उन्होंने ५००० सिपाहियों के साथ राजपूत परिसंघ की ओर से बाबर के नेतृत्व में मुगल सेना के विरुद्ध हिस्सा लिया था, जिसमें उनकी मृत्यु हो गयी थी।